== Liv og karriere ==
Ove Verner Hansen blev født i [[Helsingør]] på Kongensgade 7 ST. Han var søn af maskinsnedker Evald Verner Hansen og hans hustru Anna Tora, f. Nielsen. Forældrene var kort forinden blevet viet den 14. maj 1932.<ref>[http://www.danishfamilysearch.dk/churchbook/sogn286/churchlisting9369/opslag3002112 Opslag Nr. 46 - Fødte Mænd] Kirkebog 1931 - 1935 Helsingør Skt Olai Sogn, set på [[Danish Family Search]]</ref> Hansen blev selv boende i Helsingør indtil sin død. Han var kontoruddannet og arbejdede som sømand, minearbejder, [[Falck]]-redder og skovhugger. På grund af hans markante stemme begyndte han dog også at uddanne sig som sanger hos Christian Riis og [[Stefán Íslandi]], og senere på [[Det Kongelige Teater]]s Operaskole. I [[1958]] blev han optaget i Det Kongelige Teaters operakor, og han debuterede der som solist i [[1964]]. Han var i adskillige år teatrets [[Bas (sangstemme)|buffobas]] (dvs. "komiske bas"), bl.a. i ''[[Don Giovanni|Don Juan]]'' og ''[[En Skærsommernatsdrøm]]''.
Kunst